ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
सन्मान, सामर्थ्य आणि समृद्धीसाठी विश्वकर्मा योजनेत सहभागी होण्याचे केंद्रीय सूक्ष्म,लघु आणि मध्यम उद्योग मंत्री नारायण राणे यांचे विश्वकर्मींना आवाहन
प्रधानमंत्री विश्वकर्मा योजनेविषयी जनजागृती करण्यासाठी सिंधुदुर्ग जिल्ह्यात परिसंवाद आणि मेळाव्याचे आयोजन
मुंबई/ सिंधुदुर्ग, 5 ऑक्टोबर 2023
केंद्र सरकारने गेल्या 17 सप्टेंबर रोजी सुरू केलेल्या प्रधानमंत्री विश्वकर्मा योजनेची माहिती, कारागिरांपर्यंत पोहोचवण्याच्या उद्देशाने, आज सिंधुदुर्ग जिल्ह्यात सिंधुदुर्गनगरी इथे प्रधानमंत्री विश्वकर्मा योजना परिसंवाद आणि जनजागृती मेळाव्याचे आयोजन करण्यात आले होते. ही योजना देशातील पारंपरिक कारागिरांच्या कलाकौशल्याला वाव देणारी असून, त्यांना सन्मानपूर्वक जगण्याचा मार्ग दाखवणारी आहे, असे सांगत, सन्मान , सामर्थ्य आणि समृद्धीसाठी जास्तीत जास्त विश्वकर्मींनी प्रधानमंत्री विश्वकर्मा योजनेत सहभागी व्हावे असे आवाहन केंद्रीय मंत्री नारायण राणे यांनी यावेळी केले.
पारंपारिक कारागीर आणि कलाकारांच्या आर्थिक सक्षमीकरणासाठी पीएम विश्वकर्मा ही योजना तयार केली गेली आहे. ही योजना 18 प्रकारच्या पारंपारिक कारागीर व कलाकारांसाठी असून अशा वस्तूंची पुरवठा साखळी वाढवणे, ती बळकट करणे, आणि विशिष्ट उत्पादने आणि सेवांची मागणी वाढवून लाखो भारतवासीयांच्या जीवनावर सकारात्मक परिणाम करणे हे या योजनेचे उद्दिष्ट आहे, अशी माहिती यावेळी नारायण राणे यांनी दिली .
कार्यक्रमाला, सूक्ष्म, लघु अतिरिक्त सचिव तथा विकास आयुक्त डॉ.रजनीश, या विभागाच्या उपमहासंचालिका अनुजा बापट यांच्या सह इतर मान्यवर उपस्थित होते. एमएसएमई विभागाचे वरिष्ठ अधिकारी आणि विविध क्षेत्रातील तज्ञांनी यावेळी युवा विश्वकर्मींना मार्गदर्शन केले .
सिंधुदुर्ग जिल्ह्यातील पारंपारिक 12 बलुतेदार विश्वकर्मी मोठ्या संख्येने या कार्यक्रमाला उपस्थित होते. या कार्यक्रमात सुतार तसेच नाभिक समाजातील प्रतिनिधींचा प्रातिनिधिक स्वरूपात सन्मान करण्यात आला. तसेच, विश्वकर्मी कारागीर व कलाकारांची पीएम विश्वकर्मा योजनेसाठी नोंदणीही करण्यात आली .
प्रधानमंत्री विश्वकर्मा योजनेविषयी :
पंतप्रधान नरेंद्र मोदी यांनी या वर्षी स्वातंत्र्यदिनी लाल किल्ल्यावरून या योजनेची घोषणा केली होती. ज्यांनी आपल्या हातांनी आणि साधनांनी राष्ट्र उभारणीच्या कार्यात काम केले आहे, त्या आपल्या पारंपारिक आणि कुशल कारागिरांना न्याय्य सहाय्य प्रदान करण्यासाठी या योजनेला 13,000 कोटींचा अर्थसंकल्पीय निधी दिला गेला आहे.या योजनेच्या माध्यमातून परंपरागत विविध क्षेत्रातील कारागिराचे काम करणाऱ्यांना प्रशिक्षण , प्रमाणपत्र आणि ओळखपत्राद्वारे विश्वकर्मा म्हणून ओळख मिळणार. मूलभूत तसेच प्रगत प्रशिक्षण विद्यावेतनासह मिळणार आहे . तसेच कारागिरांना त्यांच्या पारंपरिक वस्तू अधिक कौशल्याने आणि सहज बनवता याव्यात यासाठी अत्याधुनिक साधने असलेले टूलकिट त्यांना उपलब्ध करून दिले जाणार आहे. एवढेच नाही, तर भांडवलाची सोय करण्यासाठी अल्प व्याजदरात कर्ज देखील मिळणार आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 40
पंतप्रधान कार्यालय
हर घर तिरंगा अभियानाला मिळालेल्या अद्वितीय प्रतिसादाबद्दल पंतप्रधानांनी व्यक्त केला आनंद आणि अभिमान
नागरिकांनी तिरंग्यासोबतचा फोटो शेअर करण्याचे पंतप्रधानांनी केले आवाहन
हर घर तिरंगा अभियानाला मिळालेल्या अद्वितीय प्रतिसादाबद्दल पंतप्रधान नरेंद्र मोदी यांनी आनंद आणि अभिमान व्यक्त केला आहे. पंतप्रधान मोदी म्हणाले की, या अभियानात समाजातील विविध क्षेत्रातील लोकांचा विक्रमी सहभाग आपण पाहत आहोत. तिरंग्यासोबतचा फोटो harghartiranga.com वर शेअर करण्याचे आवाहनही पंतप्रधानांनी नागरिकांना केले आहे.
पंतप्रधानांनी 'हर घर तिरंगा' अभियानाची झलक देशभरातून आलेल्या छायाचित्राद्वारे ट्विटरवर दर्शवली आहे.
"#हर घर तिरंगा अभियानाला मिळालेल्या अद्वितीय प्रतिसादामुळे आनंद आणि अभिमान वाटतो. आम्ही विविध क्षेत्रातील लोकांचा विक्रमी सहभाग पाहत आहोत. आझादी का अमृत महोत्सव साजरा करण्याचा हा एक उत्तम मार्ग आहे. harghartiranga.com वर तिरंग्यासोबत तुमचा फोटो देखील शेअर करा."
"आपल्या सर्वांना अभिमान वाटतो! #HarGharTiranga"
"नेत्रदीपक. #HarGharTiranga"
"#हर घर तिरंगा चळवळीला पाठिंबा देणाऱ्या या तरुणांचे मी कौतुक करतो." #HarGharTiranga movement"
"हे जलशक्ती आणि देशभक्तीचे उत्तम मिश्रण आहे! #HarGharTiranga"
"महान! अरुणाचल प्रदेशातील लोक त्यांच्या देशभक्तीच्या अतूट भावनेसाठी ओळखले जातात. #HarGharTiranga"
"तिरंग्याच्या रंगांनी उजळून निघालेले चेन्नईतील एक प्रतिष्ठित स्थानक. या TL मध्ये इतरही चित्ताकर्षक छायाचित्रे आहेत... जरूर पहा. #HarGharTiranga"
आमच्या युवा शक्तीची उत्कृष्ट ऊर्जा आणि उत्कृष्ट एकत्रीकरण! हे असे प्रयत्न आहेत जे #HarGharTiranga ला खूप खास बनवतात.
देवभूमी उत्तराखंडमध्ये प्रचंड उत्साह! #HarGharTiranga
#HarGharTiranga अभियानाला प्रोत्साहन देण्यासाठी संपूर्ण भारतभर उत्कृष्ट प्रयत्न सुरू आहेत.
खरंच, संपूर्ण भारतामध्ये #HarGharTiranga अभियानात प्रचंड उत्साह आहे.
या तरुणांची सकारात्मकता आणि जोश वाखाणण्याजोगा आहे. #HarGharTiranga
आपला अनमोल वारसा आणि तिरंगा! हा प्रयत्न #HarGharTiranga अभियानाला नक्कीच बळ देईल
हर घर तिरंगा’ अभियानाबाबत @aajtak चे हे कलात्मक सृजन लोकांना उत्साहित करणारे आहे. #HarGharTiranga
हा व्हिडिओ प्रत्येक भारतीय तिरंग्याशी किती मनापासून जोडलेला आहे याची झलक दाखवतो. खरोखर हृदयस्पर्शी! #HarGharTiranga
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 184.70 cr vaccine doses have been administered so far under Nationwide Vaccination Drive
- India's Active caseload currently stands at 12,597
- Active cases stand at 0.03%
- Recovery Rate currently at 98.76%
- 1,316 recoveries in the last 24 hours increases Total Recoveries to
- 4,24,95,089
- 913 new cases recorded in the last 24 hours
- Daily positivity rate 
- Weekly Positivity Rate 
- 79.10 cr Total Tests conducted so far; 3,14,823 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 4 एप्रिल 2022
आरोग्य मंत्रालयाची कोविड-19 घडामोडींवरील माहिती
भारताने कोविड विरोधी लढ्यात महत्वपूर्ण टप्पा पार केला असून, सक्रीय रुग्णभार  सातत्याने कमी होत असून 714 दिवसांनंतर सध्या तो 13,000 पेक्षा कमी झाला आहे. सक्रीय रुग्णभार देशाच्या आतापर्यंतच्या एकूण रुग्णसंख्येच्या तुलनेत 0.03% इतका आहे. 18 एप्रिल 2020 रोजी सक्रीय रुग्णभार 12,974 होता.
दुसरी एक महत्त्वपूर्ण कामगिरी साध्य करत, भारतात नव्या 913 रुग्णांची नोंद 715 दिवसांनंतर झाली असून ती 1000 च्या खाली आली आहे. 18 एप्रिल 2020 रोजी 991 रुग्णसंख्या होती. परिणामी, भारतात रुग्ण बरे होण्याचा दर आता 98.76% झाला आहे. गेल्या 24 तासांत 1,316 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,24,95,089 झाली आहे. दिवसभरात 10 पेक्षा कमी रुग्णांच्या मृत्यूंची नोंद झाली आहे.
गेल्या 24 तासात एकूण 3,14,823 कोविड-19 चाचण्या करण्यात आल्या. भारताने आतापर्यंत एकूण 79.10  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.22% तर दैनंदिन पॉझिटिव्हिटी दर 0.29% आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 184.70  कोटींचा टप्पा पार केला आहे. एकूण 2,21,87,532 सत्रातून हे लसीकरण पार पडले आहे. वयोगट 12 ते 14 साठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 1.86  कोटींपेक्षा अधिक कोविड प्रतिबंधक लस मात्रा दिल्या आहेत.
इतर अपडेट्स :
- राज्ये आणि केंद्रशासित प्रदेशांकडे अजूनही 15.55 कोटींपेक्षा अधिक लसीच्या न वापरलेल्या उपयोगी मात्रा शिल्लक आहेत.S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
आरोग्य आणि कुटुंब कल्याण मंत्रालय
भारतातील कोविडची उपचाराधीन रुग्णसंख्या आज 33,917 इतकी कमी झाली असून, भारताच्या एकूण रुग्णसंख्येच्या तुलनेत ती 0.08% आहे.
गेल्या 24 तासात 2,568 नवीन रुग्णांची नोंद झाली.
भारताच्या देशव्यापी कोविड 19 लसीकरणाने 180.40 कोटींचा टप्पा केला पार
रुग्ण बरे होण्याचा दर सध्या 98.72%
साप्ताहीक पॉझिटिव्हीटी दर सध्या 0.46%
सकारात्मक कामगिरीची नोंद करत भारताची उपचाराधीन रुग्णसंख्या 33,917 इतकी कमी झाली आहे. सध्याची उपचाराधीन रुग्णसंख्या ही देशाच्या एकूण रुग्णांच्या तुलनेत 0.08% आहे.
परिणामी, भारतातील रुग्ण बरे होण्याचा दर आता 98.72% वर पोहोचला आहे. गेल्या 24 तासांत 4,722 रुग्ण कोविड आजारातून बरे झाल्यामुळे,  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,46,171 झाली आहे.
गेल्या 24 तासात 2,568 नवीन रुग्णांची नोंद झाली.
गेल्या 24 तासांत देशात एकूण 7,01,773 कोविड चाचण्या करण्यात आल्या. देशात आतापर्यंत एकंदर 77 कोटी 97 लाखांहून अधिक  चाचण्या करण्यात आल्या आहेत.
देशभरात दैनंदिन आणि साप्ताहिक पॉझिटीव्हिटी दरात सातत्याने घट होत आहे. सध्या साप्ताहिक पॉझिटीव्हिटी दर 0.46% आणि दैनंदिन पॉझिटीव्हिटी दर 0.37%.इतका आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार भारताच्या देशव्यापी कोविड प्रतिबंधक लसीकरणाने 180 कोटी 40 लाखांहून अधिक  लसमात्रांचा टप्पा पार केला आहे. एकूण 2,11,52,628 सत्रांतून हे उद्दिष्ट साध्य केले आले
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,731
|
|
2nd Dose
|
|
99,85,923
|
|
Precaution Dose
|
|
43,21,775
|
|
FLWs
|
|
1st Dose
|
|
1,84,11,615
|
|
2nd Dose
|
|
1,74,80,218
|
|
Precaution Dose
|
|
65,82,840
|
|
Age Group 15-18 years
|
|
1st Dose
|
|
5,59,68,909
|
|
2nd Dose
|
|
3,43,09,111
|
|
Age Group 18-44 years
|
|
1st Dose
|
|
55,34,55,646
|
|
2nd Dose
|
|
45,64,67,364
|
|
Age Group 45-59 years
|
|
1st Dose
|
|
20,25,55,219
|
|
2nd Dose
|
|
18,30,29,983
|
|
Over 60 years
|
|
1st Dose
|
|
12,66,05,098
|
|
2nd Dose
|
|
11,39,94,240
|
|
Precaution Dose
|
|
1,04,58,219
|
|
Precaution Dose
|
|
2,13,62,834
|
|
Total
|
|
1,80,40,28,891
महिला आणि बालविकास मंत्रालय
राष्ट्रीय बालहक्क संरक्षण आयोगाचा 17 वा स्थापना दिन साजरा
केंद्रीय महिला आणि बालकल्याण मंत्र्यांनी आयोगाच्या ‘भविष्यो रक्षति रक्षित: या नव्या ध्येयवाक्याचे केले अनावरण
नवी दिल्ली, 1 मार्च 2022
राष्ट्रीय बाल हक्क संरक्षण आयोगाचा 17 वा स्थापना दिन आज नवी दिल्ली येथील लाल किल्ला परिसरात 15 ऑगस्ट मैदानावर साजरा करण्यात आला. केंद्रीय महिला आणि बाल विकास मंत्री स्मृती झुबीन इराणी या कार्यक्रमाच्या प्रमुख अतिथी होत्या. आयोगाचे अध्यक्ष प्रियांक कान्गो, महिला आणि बालविकास सचिव इंदीवर पांडे आणि इतर वरिष्ठ अधिकारी देखील या कार्यक्रमाला उपस्थित होते.
या प्रसंगी केंद्रीय मंत्री स्मृती इराणी यांनी आयोगाच्या ‘भविष्यो रक्षति रक्षित: या नव्या ध्येयवाक्याचे अनावरण केले. त्या म्हणाल्या , “हे नवीन ध्येयवाक्य आपल्याला आपले भविष्य म्हणजेच देशातील लहान मुलांचे संरक्षण करण्याचा उपदेश करते कारण या मुलांच्या कल्याणातूनच मजबूत देशाचा पाया घातला जाणार आहे.”
केंद्रीय मंत्री स्मृती इराणी यांनी यावेळी विविध राज्यांतील मुलांशी संवाद साधला तसेच स्वातंत्र्यसैनिकांनी त्यांच्या बालपणात केलेल्या कार्याविषयीच्या कथांवर आधारित प्रदर्शनाला देखील भेट दिली आणि त्यांच्या त्यागाचे स्मरण केले. सीमा सुरक्षा दलाने राष्ट्रीय बाल हक्क संरक्षण आयोगाच्या संयुक्त सहकार्याने हे प्रदर्शन आयोजित केले.
राष्ट्रीय बाल हक्क संरक्षण आयोग आणि सीमा सुरक्षा दल यांनी संयुक्तपणे सुरु केलेल्या ‘सहारा’ या उपक्रमाचे देखील केंद्रीय मंत्री इराणी यांनी कौतुक केले. सीमा सुरक्षा दलातील सर्वोच्च समर्पण करणाऱ्या जवानांच्या मुलांना मनो-सामाजिक समुपदेशन आणि मदत पुरवण्यासाठी हा उपक्रम सुरु करण्यात आला आहे. या दोन संस्थांनी एकत्र येऊन असा उपक्रम राबविल्याबद्दल त्यांचे कौतुक करून केंद्रीय मंत्री स्मृती इराणी यांनी ट्विट संदेशात सांगितले की, दोन महिन्यांत अशा प्रकारच्या 300 कॉल्सना योग्य उत्तरे देण्यात आली आहेत आणि वेबलिंकच्या माध्यमातून 127 तक्रारींचे निराकरण करण्यात आले आहे.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 1156
दूरसंचार आणि माहिती तंत्रज्ञान मंत्रालय
सॅटेलाईट आधारित सेवा देण्यासाठी परवाना घेण्याची दूरसंचार विभागाची स्टारलिंक इंटरनेट सेवेला सूचना
स्टारलिंककडे परवाना नसल्याचे दूरसंचार विभागाचे स्पष्टीकरण
नवी दिल्ली, 26 नोव्हेंबर 2021
स्टारलिंक इंटरनेट सर्विसेस या आंतरजाल पुरवठा सेवेने केलेल्या जाहिरातीप्रमाणे भारतात उपग्रहाधारित आंतरजाल सेवा पुरवण्यासाठी आवश्यक असलेला परवाना स्टारलिंक इंटरनेट सर्विसेसकडे नसल्याचे भारत सरकारच्या दूरसंचार विभागाने स्पष्ट केले आहे.
स्टारलिंकने उपग्रहाधारित आंतरजाल सेवेच्या आगावू नोंदणी वा विक्रीस आरंभ केल्याचे निदर्शनास आले आहे. www.starlink.com या संस्थळावरून भारतीय प्रदेशातील उपग्रहाधारित सेवांसाठी नोंदणी करता येते, असे निदर्शनास आले आहे.
भारतात उपग्रहाद्वारे आंतरजाल सेवा पुरवण्यासाठी भारत सरकारच्या दूरसंचार विभागाचा परवाना घेणे आवश्यक असते. या कंपनीच्या संस्थळावरुन नोंदणी करण्यात येत असलेली आंतरजाल सेवा पुरवण्यासाठी कोणताही परवाना वा अधिकृत मान्यता या कंपनीने मिळवलेली नसल्याचे दूरसंचार विभागाकडून सार्वजनिकरित्या स्पष्ट करण्यात येत आहे. त्याचप्रमाणे भारतात आंतरजाल सेवा पुरवण्यासाठी कंपनी नियमांची चौकटीला बाध्य असल्याने या सेवांसाठीची नोंदणी त्वरीत थांबवावी असा आदेश कंपनीला देण्यात आला आहे.
स्टारलिंककडे परवाना नसल्यामुळे लोकांनी स्टारलिंकने केलेल्या जाहिरातीला बळी पडू नये आणि त्यांच्याकडून पुरवण्यात येत असलेल्या सेवेसाठी नोंदणी करू नये असे आवाहन करण्यात येत आहे.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 242
गृह मंत्रालय
देशांच्या सीमांवर तैनात असलेल्या निमलष्करी दलांमुळे आपला देश अखंड राहिला आहे, गेल्या दोन वर्षांपासून ही दले पर्यावरण सुधारण्याची जबाबदारीसुद्धा आपल्या खांद्यावर पेलत आहेत : केंद्रीय गृहमंत्री अमित शाह
नवी दिल्ली, 25 जुलै 2021
केंद्रीय गृहमंत्री अमित शाह यांनी आज चेरापुंजीमध्ये सोहरा येथे हरीत सोहरा वनीकरण मोहिमेचा शुभारंभ केला. ग्रेटर सोहरा पाणीपुरवठा योजनेचे उद्घाटनसुद्धा शाह यांनी यावेळी केले.
अमित शाह यांनी सदाहरीत इशान्य  अशी घोषणा देत वनीकरण आणि वृक्षलागवडीचे महत्व ठसवले. पूर्वी चेरापुंजी हे वर्षभर पर्जन्यमान असणारा भाग होता. पण, विकासाच्या नावावर शेतीमधील विषमतेमुळे परिस्थिती बदलली आहे. चेरापुंजीला पुन्हा सहादरीत बनवण्याची मोहीम आज सुरू झाली आहे, असे गृहमंत्र्यांनी सांगितले. वनीकरणासाठी आसाम रायफल्सने चेरापुंजीचा संपूर्ण भाग दत्तक घेतल्याचे अमित शाह यांनी यावेळी नमूद केले.
आपला देश हा देशांच्या सीमांवर तैनात असलेल्या निमलष्करी दलांमुळे अखंड राहिल्याचे नमूद करत गेल्या दोन वर्षांपासून ही दले पर्यावरण सुधारण्याची जबाबदारीसुद्धा आपल्या खांद्यावर पेलत आहेत असे शाह यांनी सांगितले. या निमलष्करी दलांनी आतापर्यंत 1 कोटी 48 लाख झाडे लावली, त्यापैकी 1 कोटी 36 लाख झाडे वाढीला लागली आहेत असेही ते म्हणाले. यावर्षीही धोरणाला अनुसरून एक कोटी रोपे विविध ठिकाणी लावण्यात येतील आणि येत्या तीन वर्षात 100 हेक्टर क्षेत्रामध्ये एक कोटी झाडे लावण्याचे उद्दीष्ट असल्याचेही ते म्हणाले.
गृहमंत्री अमित शाह यांनी आज सुरू केलेल्या वृक्षारोपण मोहिमेंतर्गत केंद्रीय सशस्त्र पोलिस दल आज देशभरात झाडे लावत आहे. या मोहिमेंतर्गत आज 16 लाख 31 हजार रोपे लावली जाणार आहेत.S.Thakur/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
संरक्षण मंत्रालय
भारत आणि फिनलंड यांच्यात द्विपक्षीय संरक्षण सहकार्य वृद्धींगत करण्यासाठीच्या सामंजस्य करारावर स्वाक्षऱ्या
नवी दिल्ली, 15 जानेवारी 2020
भारत आणि फिनलंड यांच्यातले संरक्षण सहकार्य अधिक वृद्धींगत करणाऱ्या सामंजस्य करारावर संरक्षण सचिव डॉ. अजय कुमार आणि फिनलंडच्या संरक्षण मंत्रालयाचे स्थायी सचिव जुक्का जुस्ती यांनी आज नवी दिल्ली स्वाक्षऱ्या केल्या. रायसिना संवाद 2020 च्या दरम्यान संरक्षण उपकरणांबाबत संशोधन आणि विकास, उत्पादन, खरेदी तसेच औद्योगिक सहकार्याबाबतच्या या करारावर स्वाक्षऱ्या करण्यात आल्या. या सामंजस्य कराराच्या व्यापक कक्षेअंतर्गत फिनलंडच्या कंपन्या आणि भारतीय संरक्षण क्षेत्रातले सार्वजनिक उपक्रम यांच्यातल्या सहयोगाच्या शक्यता पडताळण्यात येणार आहेत.
B.Gokhale/N.Chitale/P.Kor
(Visitor Counter : 130
ग्रामीण विकास मंत्रालय
‘आझादी का अमृत महोत्सव’ कार्यक्रमाचा भाग म्हणून देशभरात ग्रामीण स्व रोजगार प्रशिक्षण संस्थांमार्फत देशभरात 87 मोबिलायझेशन शिबिरे आयोजित करण्यात आली
नवी दिल्ली, 6 ऑगस्ट 2021
‘आझादी का अमृत महोत्सव’ कार्यक्रमाचा भाग म्हणून देशभरात ग्रामीण स्व रोजगार प्रशिक्षण संस्थांमार्फत देशभरात, 30 जुलै ते 5 ऑगस्ट 2021 या काळात 87 मोबिलायझेशन शिबिरे आयोजित केली. भारताच्या स्वातंत्र्याच्या 75 वर्षानिमित्त केंद्र सरकारकडून ‘आझादी का अमृत महोत्सव’ मध्ये कार्यक्रमांची मालिका आयोजित करण्यात येत आहे. देशभरात जन भागीदारीचे चैतन्य निर्माण करत जन उत्सव म्हणून हा महोत्सव साजरा करण्यात येत आहे.
19 राज्ये आणि 2 केंद्र शासित प्रदेशातल्या 87 जिल्ह्यात 87 शिबिरे आयोजित करण्यात आली होती.
ग्रामीण स्व रोजगार प्रशिक्षण संस्थांमार्फत 64 अभ्यासक्रमात एकूण 37.81 लाख उमेदवारांना प्रशिक्षण देण्यात आले आणि 26.65 लाख उमेदवार स्वयं रोजगार प्राप्त झाले आहेत. 28 राज्ये आणि 7 केंद्र शासित प्रदेशात सध्या हा कार्यक्रम राबवण्यात येत आहे, 23 आघाडीच्या बँक पुरस्कृत हा कार्यक्रम 585 ग्रामीण स्व रोजगार प्रशिक्षण संस्थांमार्फत राबवण्यात येत आहे.
ग्रामीण स्व रोजगार प्रशिक्षण संस्था कार्यक्रम हा केंद्रीय ग्रामीण विकास, राज्य सरकार आणि प्रयोजन बँका अशा तिघांच्या भागीदारीने राबवण्यात येत असलेला कार्यक्रम आहे. अल्पावधीचे प्रशिक्षण आणि उद्योजकांना दीर्घकाळ मदतीचा हात हे उद्दिष्ट ठेवून हा कार्यक्रम राबवण्यात येत आहे. 18-45 वयोगटातले ग्रामीण भागातले गरीब युवा या प्रशिक्षणासाठी पात्र आहेत. ग्रामीण भागातल्या गरीब युवकांच्या आकांक्षांना उद्योजकता कौशल्याचे प्रशिक्षण देऊन त्यांना उद्योजक म्हणून यशस्वी करण्यासाठी बळ देण्याकरिता ग्रामीण स्व रोजगार प्रशिक्षण संस्था अग्रणी आहे. मोबिलायझेशन शिबिरे, या कार्यक्रमाचा अविभाज्य भाग असून संभाव्य उमेदवारांपर्यंत पोहोचून आणि त्यांना योजना आणि त्यातल्या तरतुदी बाबत माहिती देऊन व्यापक संधी याद्वारे दिली जाते.
RSETI, Champawat
RSETI, Hajipur
RSETI, Durg
RSETI, HaridwarJaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
आरोग्य आणि कुटुंब कल्याण मंत्रालय
देशातील एकूण कोविड-19 प्रतिबंधक लसीकरण व्याप्तीने केला 219.53 कोटीचा टप्पा पार
12-14 वर्षे वयोगटातील किशोरांना 4.12 कोटीहून अधिक पहिल्या लसीच्या मात्रा देण्यात आल्या
देशातील एकूण उपचाराधीन रूग्णांची संख्या सध्याच्या घडीला 24,043
गेल्या 24 तासांत, 2,112 नवीन रूग्णांची नोंद
कोविडमुक्त होण्याचा दर सध्याच्या घडीला 98.76 टक्के
साप्ताहिक पॉझिटिव्हिटी दर सध्या 0.97 टक्के
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्य़ाप्तीने 219.53  कोटीचा टप्पा पार केला आहे. 16 मार्च 2022 पासून 12 ते 14 वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 4.12 कोटीहून  अधिक किशोरांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वयोगटातील नागरिकांना कोविड-19 खबरदारीचा लसमात्रा देण्यास 10 एप्रिल 2022 पासून सुरूवात झाली.
सकाळी सात वाजेपर्यंत आलेल्या तात्पुरत्या अहवालानुसार एकत्रित आकड्याचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10415373
|
|
2nd Dose
|
|
10120383
|
|
Precaution Dose
|
|
7067793
|
|
FLWs
|
|
1st Dose
|
|
18437114
|
|
2nd Dose
|
|
17720134
|
|
Precaution Dose
|
|
13742922
|
|
Age Group 12-14 years
|
|
1st Dose
|
|
41227878
|
|
2nd Dose
|
|
32326914
|
|
Age Group 15-18 years
|
|
1st Dose
|
|
62003360
|
|
2nd Dose
|
|
53309378
|
|
Age Group 18-44 years
|
|
1st Dose
|
|
561404190
|
|
2nd Dose
|
|
516276208
|
|
Precaution Dose
|
|
100383526
|
|
Age Group 45-59 years
|
|
1st Dose
|
|
204047129
|
|
2nd Dose
|
|
197066915
|
|
Precaution Dose
|
|
50645217
|
|
Over 60 years
|
|
1st Dose
|
|
127680506
|
|
2nd Dose
|
|
123213459
|
|
Precaution Dose
|
|
48299927
|
|
Precaution Dose
|
|
22,01,39,385
|
|
Total
|
|
2,19,53,88,326
भारतातील उपचाराधीन रूग्णांची संख्या सध्याच्या घडीला 24,043 इतकी आहे. तर उपचाराधीन रूग्णांचे प्रमाण एकूण रूग्णसंख्येच्या 0.05 टक्के इतके आहे.
परिणामस्वरूप, भारतातील कोविडमुक्त होण्याचा दर सध्याच्या घडीला 98.76 टक्के इतका आहे. गेल्या 24 तासांत, 3,102 रूग्ण कोविडमुक्त झाले असून कोविडमुक्त रूग्णांची एकत्रित संख्या  आता 4,40,87,748 इतकी आहे.
गेल्या 24 तासांत, 2,112 नवीन रूग्णांची नोंद झाली आहे.
गेल्या 24 तासांत, 2,09,088 कोविड-19 चाचण्या भारतात पार पडल्या असून एकत्रित चाचण्यांची संख्य़ा आतापर्यंत 89.98 कोटी  इतकी आहे.
देशात साप्ताहिक पॉझिटिव्हिटी दर सध्या 0.97 टक्के इतका असून दैनंदिन पॉझिटिव्हीटी दर 1.01 टक्के आहे.
मंत्रिमंडळ
जिनिव्हातल्या संयुक्त राष्ट्रांच्या ‘पॅलेस दे नेशन्स’ कार्यालयात वापरल्या जाणाऱ्या ‘वे फाइंडिंग ऍप्लिकेशन’बाबत भारत आणि संयुक्त राष्ट्र यांच्यातील कराराला केन्द्रीय मंत्रिमंडळाने दिली मंजुरी
नवी दिल्ली, 14 जून 2022
जिनिव्हातल्या  संयुक्त राष्ट्रांच्या पॅलेस दे नेशन्स कार्यालयात वापरल्या जाणाऱ्या ‘वे फाइंडिंग ऍप्लिकेशन’बाबत, म्हणजेच, ‘मार्ग शोधण्यासाठीचे अॅप’विकसित करण्यासाठीच्या भारत आणि संयुक्त राष्ट्र यांच्यातील करारावर स्वाक्षरी करण्याच्या प्रस्तावाला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने मंजूरी दिली आहे.
संयुक्त राष्ट्रे  ही 1945 मध्ये स्थापन झालेली एक आंतरराष्ट्रीय संस्था आहे. सध्या यात 193 सदस्य राष्ट्रे आहेत. भारत संयुक्त राष्ट्रसंघाचा संस्थापक सदस्य आहे.
जिनिव्हा येथील संयुक्त राष्ट्रांचे कार्यालय , पाच इमारती आणि 21 मजले असलेल्या, ऐतिहासिक पॅलेस दे नेशन्स इथे आहे. विविध सभा आणि अधिवेशनांमध्ये सहभागी होण्यासाठी मोठ्या संख्येने प्रतिनिधी, नागरी समाजाचे सदस्य आणि सामान्यजन UNOG ला भेट देत असतात.
या इमारतीची व्याप्ती आणि तिची गुंतागुंतीची रचना आणि तिथे होणारे कार्यक्रम लक्षात घेता, दिशादर्शक  ऍप्लिकेशनची आवश्यकता होती. त्याद्वारे सर्व सुरक्षा निकषांचे पालन करत, अभ्यागतांना आणि इतर प्रतिनिधींना परिसरात त्यांचा मार्ग शोधण्यात मदत होऊ शकेल.
ग्लोबल पोझिशनिंग सिस्टीम  आधारित अॅप्स खुल्या जागेत कार्य करत असताना, इमारतीच्या आत विशेष दिशादर्शक अॅप अधिक अचूकपणे अभ्यागतांना दालने आणि कार्यालये शोधण्यात मदत करेल.
भारताने 75 व्या वर्धापनदिनानिमित्त संयुक्त राष्ट्रांना देणगीस्वरुपात हे अॅप देण्याची संकल्पना मांडण्यात आली आहे. ‘वे फाइंडिंग ऍप्लिकेशन’ विकसित करण्याच्या प्रकल्पाची संकल्पना 2020 मध्ये मांडली गेली होती. अॅपच्या विकासासाठी आणि देखभालीसाठी अंदाजे 20 लाख अमेरीकी डॉलर्स इतका खर्च अपेक्षित आहे.
प्रकल्पामध्ये UNOG च्या ‘पॅलेस दे नेशन्स’ परिसरामध्ये सुलभ दिशादर्शन करण्यासाठी सॉफ्टवेअर-आधारित 'वे फाइंडिंग ऍप्लिकेशन' विकसित केले आहे. यात अॅपचे व्यवस्थापन आणि देखभाल करणेही समाविष्ट आहे. हे अॅप्लिकेशन वापरकर्त्यांना UNOG च्या पाच इमारतींमध्ये पसरलेल्या 21 मजल्यांमध्ये त्यांचे इच्छीत स्थान शोधण्यात साहाय्यक ठरेल. अॅप इंटरनेट जोडणीसह अॅन्ड्रॉइड आणि आयओएस मोबाईल आदी उपकरणांवर कार्य करेल. अॅपचा विकास भारत सरकारच्या दूरसंचार विभागाच्या  स्वायत्त दूरसंचार संशोधन आणि विकास केंद्र, सेंटर फॉर डेव्हलपमेंट ऑफ टेलिमॅटिक्स  वर सोपवण्यात आला आहे.
हा प्रकल्प म्हणजे संयुक्त राष्ट्रांमधे भारताचे महत्त्वपूर्ण योगदान असेल. केवळ भारताच्या तांत्रिक क्षमतांवर प्रकाश टाकणाराच नाही तर संयुक्त राष्ट्र स्तरावरील व्यासपीठावर देशाची प्रतिष्ठा देखील हा प्रकल्प वाढवेल. जगभरातून आलेल्या लोकांच्या मोबाईलमध्ये या ‘मेड इन इंडिया’ अॅपच्या माध्यमातून संयुक्त राष्ट्रामध्ये भारताचं अस्तित्व जाणवेल. मजबूत सॉफ्टवेअर तंत्रज्ञान कौशल्याच्या रूपात भारताचे सुप्त सामर्थ्य सॉफ्ट पॉवर) जगासमोर येईल.R.Aghor/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
महाराष्ट्रातल्या विदर्भ आणि मराठवाड्यासह इतर दुष्काळप्रवण भागातल्या सिंचन प्रकल्पांसाठी विशेष पॅकेजला केंद्रीय मंत्रिमंडळाची मान्यता
नवी दिल्ली, 18 जुलै 2018
महाराष्ट्रातल्या विदर्भ,मराठवाडा आणि उर्वरित दुष्काळ प्रवण भागातल्या 83 लघु पाटबंधारे प्रकल्प आणि 8 मोठ्या/मध्यम प्रकल्पांचे उर्वरित काम पूर्ण करण्यासाठी केंद्र पुरस्कृत योजनेच्या अंमलबजावणीला केंद्रीय मंत्रिमंडळाच्या अर्थविषयक समितीच्या आज झालेल्या बैठकीत मान्यता देण्यात आली.
परिणाम
हे प्रकल्प पूर्ण झाल्यामुळे या प्रकल्प क्षेत्रातल्या शेतकऱ्यांना निश्चित जलस्त्रोत उपलब्ध होईल.यामुळे पीक उत्पादनात वाढ होऊन शेतकऱ्याचे उत्पन्नही वाढेल.
तपशील
या विशेष पॅकेजमुळे मराठवाडा, विदर्भ आणि उर्वरित महाराष्टात 3.77 लाख हेक्टर अतिरिक्त सिंचन क्षमता निर्मितीसाठी मदत होणार आहे.
या विशेष पेकेज अंतर्गत महाराष्ट्रातल्या 26 मोठ्या/मध्यम प्रकल्पांचा समावेश असून या प्रकल्पांची क्षमता 8.501 हेक्टर आहे. पीएमकेएसवाय-एआयबीपीद्वारे याला निधी पुरवला जाणारअसून डिसेंबर 2019 पर्यंत प्रकल्प पूर्ण होण्याची अपेक्षा आहे.राज्य तसेच केंद्रीय जल आयोग या प्रकल्पांच्या प्रगतीची देखरेख करणार आहे
वित्तीय परिणाम
1/4/2018 रोजी या प्रकल्पांचा उर्वरित खर्च 13651.61 कोटी रुपये अपेक्षित आहे. 1/4/2018 रोजी या 91 प्रकल्पांच्या उर्वरित खर्चाच्या 25%त्याचबरोबर 2017-18 मधल्या 25 % खर्चाची परतफेड केंद्राकडून केली जाणार आहे. केंद्राकडून 3831.41 कोटी रुपयांची एकूण मदत या प्रकल्पांसाठी केली जाणार आहे. या प्रकल्पांसाठी राज्य सरकार नाबार्ड मार्फत राज्याचा वाटा घेऊ शकते.
रोजगार निर्मिती आणि लाभ
हे प्रकल्प पूर्ण झाल्यानंतर 3.77 लाख हेक्टर सिंचन क्षमतेचा उपयोग झाल्याने या भागातल्या कृषी क्षेत्राचे चित्र पालटणार असून पिक पद्धतीत बदल,कृषी प्रक्रिया आणि इतर संलग्न बाबींमुळे रोजगाराच्या अधिक संधी निर्माण होणार आहेत.
या योजनेमुळे सुमारे कुशल, अर्ध कुशल आणि अकुशल मनुष्य बळासाठी 341 लाख मनुष्य दिवस रोजगार निर्माण होणार आहे.
पूर्वपीठीका
2012 ते 2016 या काळात महाराष्ट्राला दुष्काळाची झळ बसली. विदर्भ आणि मराठवाड्यात परिस्थिती बिकट असल्याने शेतकरी आत्महत्येच्या दुर्दैवी घटना या भागात झाल्या.महाराष्ट्राच्या उर्वरित दुष्काळ प्रवण भागातही अलीकडे झळा बसल्या. हे प्रकल्प निधीच्या चणचणीमुळे रखडले होते .हे प्रकल्प पूर्ण झाल्याने 3.77 लाख हेक्टर अतिरिक्त सिंचन क्षमता निर्माण होणार असून या प्रकल्प क्षेत्रातल्या शेतकऱ्यांना निश्चित जल स्त्रोत उपलब्ध होणार आहे.यामुळे पिक उत्पादन वाढून त्याद्वारे शेतकऱ्याचे उत्पन्न वाढणार आहे.
N.Sapre/N.Chitale/P.Kor
(Visitor Counter : 117